Αλβέρτος Γουντς

Ο σερ Αλβέρτος Γουλιέλμος Γουντς, Ιππότης Ταξιάρχης Τάγματος Βικτωρίας, Ιππότης Ταξιάρχης Λουτρού, Ιππότης Ταξιάρχης αγ.Μιχαήλ και αγ.Γεωργίου, Ιππότης Αγίου Ιωάννη, Μέλος Αρχαιολογικής Εταιρείας Λονδίνου, αγγλ.: sir Albert William Woods, GCVO, KCB, KCMG, KStJ, FSA (16 Απριλίου 1816 7 Ιανουαρίου 1904) ήταν Άγγλος αξιωματούχος Θυρεών, ο οποίος υπηρέτησε ως Πρώτος Βασιλιάς των Θυρεών της Περικνημίδος από το 1869 έως το 1904. Η οικογένεια Γουντς έχει ισχυρή παράδοση υπηρεσίας στο Κολλέγιο των Θυρεών. Ο Aλβέρτος ήταν γιος του σερ Γουλιέλμου Γουντς, Βασιλιά των Θυρεών της Περικνημίδος από το 1838 μέχρι το τέλος του το 1842. Ομοίως, εγγονός του Aλβέρτου ήταν ο σερ Τζέραλντ Γουντς Γουόλαστον, ο οποίος επίσης ανήλθε στον βαθμό του Βασιλιά των Θυρεών της Περικνημίδος, και υπηρέτησε εκεί από το 1930 έως το 1944.

 Σταδιοδρομία στην Εραλδική 
Ο πρώτος διορισμός του Γουντς στην εραλδική υπηρεσία έγινε το 1837, όταν υπηρέτησε ως Έκτακτος Ακόλουθος Θυρεών ΦιτςΆλαν κατά τη στέψη της βασίλισσας Βικτωρίας . Το 1838 ο Γουντς έγινε μέλος του παραρτήματος του Κολλεγίου Θυρεών, όταν διορίστηκε Τακτικός Ακόλουθος Θυρεών Portcullis. Μετά από μiα σύντομη θητεία ως  Έκτακτος Ακούλουθος Θυρεών Νόρφολκ, ο Γουντς προήχθη στο αξίωμα του Τακτικός Κήρυκας Θυρεών Λάνκαστερ το 1841. Διατήρησε αυτή τη θέση μέχρι το 1869, όταν διορίστηκε Πρώτος Βασιλιάς Θυρεών Περικνημίδος, μία θέση που διατήρησε μέχρι το τέλος του 35 χρόνια αργότερα.

Από το 1866 ο Γουντς ήταν γραμματέας του Κολλεγίου Θυρεών. Κατά τον διορισμό του ως Πρώτου Βασιλιά Θυρεών Περικνημίδος, ονομάστηκε επίσης Βασιλιάς των Θυρεών του Τάγματος των Αγ.Μιχαήλ και Αγ.Γεωργίου. Το 1878 έγινε γραμματέας του Τάγματος του Αστέρα της Ινδίας και του Τάγματος της Ινδικής Αυτοκρατορίας. Τέλεσε τις στέψεις τόσο της βασίλισσας Βικτωρίας, όσο και του Εδουάρδου Ζ΄. 

Το στυλ του Γουντς για το εραλδικό σχέδιο έχει αποδοκιμαστεί από ορισμένους εραλδικούς. Στο βιβλίο του "Πλήρης Οδηγός για την Εραλδική", ο Άρθουρ Φοξ-Ντέιβις αναφέρεται στα σχέδιά του ως "άθλια", "ακατάλληλα" και "εκτρωμένα". Είναι ιδιαίτερα επικριτικός για τα οικόσημα που παραχωρούσε ο Γουντς, τα οποία συχνά ενσωμάτωναν κορμούς δέντρων, είτε μπροστά από το οικόσημο είτε κάτω από αυτό, μία πρακτική που ο Ντέιβις θεωρούσε μη εραλδική. 

 "Τακτικά Περικνημίδος" 
Ο Γουντς ήταν υπεύθυνος για τη σύνταξη του σημαντικού αδημοσίευτου Τακτικό Θυρεών (ένα συστηματικό μητρώο οικόσημων) γνωστού ως "Τακτικά Περικνημίδος". Ξεκίνησε να εργάζεται επάνω σε αυτό το 1842, και συνέχισε μέχρι το τέλος του το 1904. Μέχρι εκείνη την ημερομηνία, το Τακτικό περιλάμβανε δύο σειρές, μία των πέντε τόμων και μία των έξι τόμων, συν ευρετήρια. Μετά το τέλος του, δωρήθηκε στο Κολλέγιο Θυρεών από τον εγγονό του, Τζέραλντ Γουντς Γουόλαστον: έκτοτε, οι επόμενοι Βασιλείς Θυρεών Περικνημίδος το έχουν επαυξήσει, και το διατηρούν ενημερωμένο συμπεριλαμβάνοντας νέες επιχορηγήσεις θυρεών. Παραμένει σε χρήση: ο σερ Άντονι Βάγκνερ το έχει περιγράψει ως "απαραίτητο εργαλείο στο Κολλέγιο". 

 Τιμές και διορισμοί 
 1837 – Έκτακτος Ακόλουθος Θυρεών ΦιτςΆλαν
 1838 – Τακτικός Ακόλουθος Θυρεών Portcullis
 1841 – Έκτακτος Κήρυξ Θυρεών Νόρφολκ
 1841 – Τακτικός Κήρυξ Θυρεών Λάνκαστερ
 1869 – Ιππότης Εργένης
 1869 – Πρώτος Βασιλιάς Θυρεών Περικνημίδος
 1897 – Ιππότης Ταξιάρχης του Τάγματος του Λουτρού
 1899 – Ιππότης Ταξιάρχης του Τάγματος των Αγ.Μιχαήλ και Αγ.Γεωργίου
 1903 – Ιππότης Μεγαλόσταυρου του Βασιλικού Τάγματος Βικτωρίας 

 Ο θυρεός του 
μικρογραφία|150εσ|Ο θυρεός του Αλβέρτου Γουντς.

 Δείτε επίσης 
 Εραλδική
 Ακόλουθος (Pursuivant)
 Κήρυξ (Herald)

 Αναφορές 

 Εξωτερικοί σύνδεσμοι 
 Το Κολλέγιο Όπλων
 Ευρετήριο Αξιωματικών Όπλων CUHAGS
 Είσοδος DNB

Κατηγορία:Οικογένεια Χάουαρντ